

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330**

**e-mail:** secretar@tirgumures.ro **www.tirgumures.ro**

**Nr. 4.000 din 18.01.2021**

***Data publicării pe site: 18.01.2021***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiect de hotărâre privind* modificarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020**

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [www.tirgumures.ro/Administraţia](http://www.tirgumures.ro/Administra%C5%A3ia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***28.01.2021*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiect de hotărâre privind modificarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020”.***

 *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

 *Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***28.01.2021.***

***Pentru informații suplimentare vă stăm la dispoziție la telefon 0265.269571.***

**Secretar General al Municipiului Târgu Mureş**

**Soós Erika**

 **(nu produce efecte juridice)\***

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 **Nr. 3617/15. 01.2021**

**Referat de aprobare**

**Privind modificarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020**

Având în vedere aspectele semnalate de numeroase persoane domicilate pe raza UAT Târgu Mureş aș dori să propun modificarea Regulamentului privind taxa specială de salubrizare.

1. Costurile generate de ridicarea gunoiului menajer produs de o familie formată din 3 persoane domiciliate la aceeași adresă sunt mai mici decât costurile generate de ridicarea aceleiași cantități de gunoi menajer de la trei adrese diferite.
În plus, cantitatea de deșeuri ”produse” de o familie formată din trei persoane nu este triplul cantității ”generate” de trei persoane adulte domiciliate la adrese diferite, ci este semnificativ mai mică.
Astfel, pentru a ne apropia de costurile reale și în plus a veni în sprijinul familiilor mari propun o taxare diferențiată funcție de numărul persoanelor care compun respectiva familie, în următoarea formă:

* 14 lei pe lună pentru prima persoană
* 10 lei pe lună pentru a doua persoană
* 8 lei pe lună pentru a treia persoană
* 5 lei pe lună pentru a patra persoană
* Gratuit peste 4 membri de familie

Menționez că acest model se aplică de exemplu în Olanda.

2. Până în acest moment proprietarii apartamentelor nelocuite plăteau taxa de întreținere pentru o persoană. Aceasta includea și transportul gunoiului menajer.
În timp ce suportarea unor cheltuieli comune, cum ar fi cheltuielile salariale ale angajaților Asociației de proprietari, cheltuielile care acoperă curățenia etc sunt solicitate in mod just de la proprietarii acestor apartamente, plata taxei speciale de salubrizarea pentru o persoană care în fapt nu generează deșeuri este profund incorectă.
Drept urmare propun eliminarea taxei speciale de salubrizare pentru apartamentele nelocuite – dacă acest lucru se poate dovedi prin acte.

3. Pentru a evita dubla taxare în cazul persoanelor juridice care au sediul social nelucrativ la aceeași adresă cu domiciliul administratorului/titularului PFA, II etc propun eliminarea taxei speciale datorată de persoana juridică pentru această adresă.

 Față de argumentele mai sus precizate, supun aprobării Consiliului Local Municipal prezentul proiect de hotărâre.

**Consilier local municipal Târgu Mureş**

**Pápai László Zsolt**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

 ROMÂNIA PROIECT

JUDEŢUL MUREŞ (nu produce efecte juridice)\*

CONSILIUL LOCAL MUNICIPAL TÂRGU MUREŞ

**Pápai László Zsolt**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**Privind modificarea Regulamentului de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020**

**Consiliul local al municipiului Târgu Mureş, întrunit în şedinţă ordinară de lucru,**

**Având în vedere:**

1. Referatul de aprobare nr. ........................ iniţiat de Consilierul local Pápai Lászsló Zsolt
2. Raportul Comisiilor de specialitate din cadrul Consiliului local municipal Târgu Mureş
3. Raportul de specialitate din partea Direcției juridice, contencios administrativ şi administraţie publică locală

**În conformitate cu prevederile:**

• Art. 30 din Legea nr.273/2006 privind finanţele publice locale, cu modificările şi completările ulterioare;

• Art. 454, lit. g) și art. 484 din Legea nr. 227/2015 privind Codul Fiscal, cu modificările si completările ulterioare;

• Art. 6, alin. (1), lit. k), art. 25, art. 26 și art. 27 din Legea serviciului de salubrizare a localităţilor nr. 101/2006, republicată, cu modificările si completările ulterioare;

• Legii 249/2015 privind modalitatea de gestionare a ambalajelor si a deşeurilor de ambalaje, cu modificările si completările ulterioare;

• OUG nr. 196 /2005 privind Fondul pentru mediu, cu modificările si completările ulterioare; ¬ Ordinului nr. 578 din 6 iunie 2006 al Ministrului Mediului şi Gospodăririi Apelor pentru aprobarea Metodologiei de calcul al contribuţiilor şi taxelor datorate la Fondul pentru mediu, cu modificările și completările ulterioare;

• Legii nr. 211/2011 privind regimul deșeurilor, republicată, cu modificările și completările ulterioare;

• Legii nr. 207/2015 privind Codul de procedură fiscală, cu modificările si completările ulterioare.

**În temeiul:**

art.129,art.(2),lit. d),alin. (7),lit. n),art 139,alin (1),art. 196 alin (1) lit. a),art 243,alin (1) din OUG.57/2019 privind Codul Administrativ, cu modificările și completările ulterioare

**H o t ă r ă ş t e** :

**Art. 1** Se aprobă modificarea taxei speciale de salubrizare datorat de către familiile formate din mai multe persoane, care domiciliaza la aceeași adresă, după cum urmează:

* pentru 1(o) persoană taxa specială de salubrizare va fi de 14 lei/lună
* pentru o familie formată din 2 (două) persoane taxa specială de salubrizare va fi de 24 lei/lună
* pentru o familie formată din 3 (trei) persoane taxa specială de salubrizare va fi de 32 lei/lună
* pentru o familie formată din 4(patru) sau mai multe persoane taxa specială de salubrizare va fi de 37 lei/lună

**Art.2.** Pentru locuințele în care nu domiciliază nimeni nu se percepe taxa de salubritate.

**Art.3.** În cazul persoanelor juridice care au sediul social, nelucrativ, la aceeași adresă cu domiciliul titularului/administratorului nu se percepe suplimentar taxa de salubritate.

**Art.4.** Regulamentul de instituire și administrare a taxei speciale de salubrizare, pentru utilizatorii casnici pentru anul 2021, în Municipiul Târgu Mureș aprobat prin HCL nr 249 din 17 decembrie 2020 se va modifica în conformitate cu Art. 1-3 din prezenta hotarâre

**Art.5.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş.

**Art. 6.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.7.** Prezenta hotărâre se comunică:

* Consilier local, dl Pápai László Zsolt
* Direcţiei Taxe și Impozite
* Administrației Domeniului Public

**Viză de legalitate,**

 **Secretar general al Municipiului Târgu Mureș,**

 **Soós Erika**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**